Emydura macquarii

Emydura macquarii atau Kura-kura Sungai Murray ialah spesies kura-kura yang mendiami sungai di timur Australia. Spesies ini ditemui di lembangan Sungai Murray, muara sungai di pantai New South Wales, pantai berhampiran Sungai Queensland, anak Sungai Cooper, dan di sepanjang Pulau Fraser.

Haiwan ini sering diserang cacing pipih, Choanocotyle elegans.

Pengumpulan dan penemuan bersejarah
Spesies ini mempunyai penamaan taksa yang rumit, termasuklah gambaran aslinya. holotip yang asal telah diambil dan direkodkan oleh René Primevère Lesson (1794–1849) dan Prosper Garnot (1794–1838) pada tahun 1824. Semasa ekspedisi La Coquille, yang diketuai oleh Louis Isidore Duperrey, mereka berada di Sydney, Australia, dari 17 Januari - 25 Mac 1824, dan melawati Bathurst. Dalam masa yang sama, mereka mengumpul holotip dari Sungai Macquarie.

Rekod dan gambaran pertama mengenai spesies ini dikemukakan oleh Baron Georges Cuvier pada tahun 1829, tetapi dianggap sebagai nomen nudum. Walau bagaimanapun, gambaran rekod oleh John Edward Gray yang disahkan tulen pada 1831

Penentuan jantina 
Sistem penentuan jantina XY digunakan, menjadikan ia salah satu spesies kura-kura yang mempunyai genetik SDM. Kromosom X dan Y adalah makrokromosom, tidak seperti kebanyakan kura-kura GSD termasuklah spesies Chelodina longicollis, yang mempunyai mikrokromosom. Hipotesis menunjukkan kromosom jantina kura-kura ini terbentuk dari translokasi yang diwarisi mikrokromosom Y kepada autosom.

Etimologi
Genus, Emydura, diambil dari perkataan Latin, emys (kura-kura air tawar) dan perkataan oura (ekor), disingkatkan menjadi ura. Nama Spesies, macquarii, merujuk kepada keberadaan lokaliti kura-kura: Sungai Macquarie. Menunjukkan spesies ini tidak dinamakan atas nama Governor Lachlan Macquarie, iaitu orang yang menamakan sungai tersebut.

Nama subspesies, krefftii, merujuk kepada seorang pakar alamiah (naturalis) kelahiran German-Australia Gerard Krefft.

Nama biasa
E. macquarii juga dipanggil Kura-kura Sungai Murray.

Status Pemuliharaan
Emydura macquarii disenaraikan sebagai spesies terjejas di selatan Australia melalui undang-undang negeri.

Galeri

Rujukan

Murray River turtle
Murray River
Reptiles of Australia
Murray River turtle